Publication: Magyar Közlöny
Issue: MK-2003-119 (Year: 2003, Number: 119)
Era: 1990-2004
Section: A 28/2003. (X. 18.) OM rendelet 1. számú melléklete
Paragraph Index: 337

12. A kishajó- és csónaképítõ tervezõi-mûvezetési feladatainak végzése A kishajó- és csónaképítõ technikus a munkája során kiegészíti a tervezõ munkáját, segítséget ad a hajóépítõnek a hajó terv szerinti elkészítéséhez. Ennek során: — CAD rajzolási program felhasználásával, illetve hagyományos, manuális rajzkészítéssel mérettáblázat alapján elkészíti a rajzpadlási munkákat (vonalrajzot, bordarajzot, építõágyrajzot). Betartja az elõírt méretpontosságot. — Szükség szerint javítja az eredeti tervdokumentációt hibakeresõ programok felhasználásával és rajzellenõrzési módszerekkel, pl. torzított vonalrajzzal. A javításoknál figyelembe veszi a felmérési utasításokat (mérettûrést, felsõ vagy alsó méretkorlátozást). — Rajzdokumentáció alapján bruttó anyagjegyzéket készíttet. Anyagjegyzéknél meghatározza a minõségi elõírásokat. — Ellenõrzi az anyagbeszerzést, mennyiséget, minõséget és a mûbizonylatokat a tervdokumentáció alapján. — Építési naplót nyit az adott hajó gyártásához, és ezt folyamatosan vezeti, részletesen rögzíti az elvégzett munkákat, a ráfordított idõt és a munkát végzõ nevét. — Mûszaki elõírások és az elvégzett munka összehasonlításával ellenõrzi a gyártási folyamatot, a gyártási dokumentációt szükség szerint módosítja, kijavítja a tervezési hibákat, átvezeti a terveken a megrendelõ pótlólagos igényeit a költségvetés és az építési határidõ figyelembevételével. — Elvégzi a minõség-ellenõrzés feladatát, és elkészíti a jegyzõkönyveket az építési szabványok figyelembevételével. — Folyamatosan kapcsolatot tart a hajózási hatóságokkal e-mailen, levélben és telefonon. Az építés elõírt fázisaiban meghívja a hatóságokat az ellenõrzés elvégzésére. — Hajóátadási, üzembe helyezési eljárásnál biztosítja a hajózási hatóság részére a szükséges információkat az építési szerzõdés és a közlekedési hatóság elõírásai alapján. — Elvégzi a döntéspróbát (az árboc segítségével dönti el a hajót), szükség szerint megismétli a stabilitási számítást stabilitási számítási program, illetve stabilitási számítási képlet felhasználásával. Ügyel a hajó sérülésmentes döntésére, a döntéshez szükséges erõ pontos mérésére. — Elvégzi az álló- és futópróbákat a hajó terhelésével és mozgatásával a hajózási szabályzat elõírásai szerint, majd a próbákról jegyzõkönyvet készít.

Source: https://magyarkozlony.hu/hivatalos-lapok/ca38505e49e07941a98497f097f04936d9f5194b/dokumentumok/89f72cc36d3d4f1676edb90e0b2cff22bb805fb4/letoltes